[{"text_idx": "#000001", "text": "Echddoe, collasom ni tair cyfaill mewn ymosodiad ar gyfarfod o ymgyrchwyr yng ngogledd ddwyrain Syria. Er nad ydym ni erioed wedi cyfarfod a\u0302 nhw, ac yr oedden nhw yn byw mewn lle pell, rydym wedi ein uno gan ein brwydr gyffredin dros fywydau menywod. Am roi eu bywydau i\u2019r frwydyr yn erbyn trais patriarchaidd ym mhob ffurf, cawson nhw eu targedu gan ergydiad dro\u0302n Twrceg wrth iddynt gyfarfod gyda\u2019i gilydd mewn pentref tu allan i dref Kobane yn Rojava. Ymysg y meirw yw Zehra Berkel, aelod o\u2019r pwyllgor cydlynnu mudiad y menywod Gogledd Ddwyrain Syria Kongreya Star, yn ogystal ag Amina Weysi, y ddynes 60 oed a oedd piau\u2019r ty\u0302 ble yr oedd y cyfarfod, a hefyd yr ymgyrchydd gwleidyddol Hebu\u0302n Mele Khelil."}, {"text_idx": "#000002", "text": "Ar yr un diwrnod cafodd Ty\u0302\u2019r Menywod (Mala Jin) yn Basirah, Deir-ez-Zor, ei dargedu gan ffrwydriad sylweddol a chafodd yr adeilad ei chwalu. Mae\u2019r tai yma \u2013 Tai y Menywod yn lwyddiant anferthol fel rhan o chwyldro y menywod. Cawson nhw eu sefydlu gan mudiad y menywod yng ngogledd dwyrain Syria fel canolfanau am gyfiawnder adferol a man i amddiffyn hawliau menywod. Mae\u2019r ymosodiadau yma yn dod rhai dyddiau ar o\u0302l i Twrci lawnsio cyfres o ymosodiadau awyr yn targedu sawl ardal yn Nghwrdistan sydd yn rhan o wladwriaeth Irac. Yn yr ardaloedd yma mae menywod yn cael sicrwydd o hawliau, cynrychioldeb a safleoedd gwleidyddol cyfartal, gan gynnwys gwersyll ffoaduriaid Maxmur ac ardal Sinjar, ble mae gwynebodd cymuned y Yezidi hil laddiad gan ISIS yn 2014."}, {"text_idx": "#000003", "text": "Mae\u2019r menywod yma wedi rhoi eu bywydau yn brwydro dros ryddid holl ferched y byd gan gynwnys ein bywydau ninnau. Bydd eu safiad yn byw ynom ni i gyd a\u2019n ymdrechion ni oresgyn patriarchaeth, cyfalafiaeth a\u2019r wladwriaeth. Gyda eu marwolaethau, yr ydym yn gwneud addweid i barhau eu brywydyr yn y gwaith yr ydym yn ei wneud i ddiddymu systemau batriairchaidd ble bynnag yr ydym yn canfod nhw."}, {"text_idx": "#000004", "text": "Mae menywod yn dioddef trais patriairchaidd mewn sawl ffurf. Mae\u2019r ymosodiadau yma yn dangos bod merched yn trefnu gyda\u2019i gilydd gymaint o fygythiad i system y dyn dominyddol bod y sawl sydd yn ymdrechu i\u2019w gadw yn ei le yn fodlon llofruddio mewn gwaed oer. Er mwyn amddiffyn ein hunain yn erbyn yr ymosodiadau yma, rhaid i ni drefnu ein hunain fel merched a\u0302 rhyweddau sydd wedi ein gormesu gan adeiladu strwythurau ymreoliaethol. Rydym yn estyn gwahoddiad at bawb sydd yn chwilio i adeiladu mudiad rhynglwadol yn erbyn patriarchaeth a dros ryddfreindiad rhywedd i gysylltu a\u0302 ni fel allwn ni drafod gweithredu."}, {"text_idx": "#000005", "text": "Rydym yn galw ar fenywod ar draws Lloegr, Cymru, yr Alban ac Iwerddon i godi llais er cof am Zehra, Amina a Hebu\u0302n, ac mewn undod gyda mudiad menywod Kongreya Star."}, {"text_idx": "#000006", "text": "Hir fyw chwyldro y menywod sydd yn trefnu a brwydro dros ryddid!"}]